1955–1965 m. Lietuvos TSR rajonų reformos

1955–1965 m. LTSR rajonų reformos – procesai, kurių metu 1955–1965 m. keliais etapais buvo atliekami Lietuvos TSR rajonų stambinimai. Reformas pradedant, 1955 m. respublikoje buvo 87 rajonai, įkurti 1950 m. Rajonų ir apylinkių situaciją reformų pradžioje labiausiai atitiko 1954 m. LTSR apylinkių reforma, išsami gyvenviečių situacija pateikta 1959 m. suskirstymo žinyne (tačiau jau nebe 87, bet 79 rajonuose). Apylinkių situaciją besibaigiant reformoms atitiko 1963 m. LTSR apylinkių reforma. Visiškai baigiant rajonų reformas 1965 m. liko 44 rajonai – toks Lietuvos suskirstymas į rajonus gyvavo iki pat 1994 m., o daugelio rajonų ribos išliko nepakitusios iki šių dienų.

Reformos 

Rajonai buvo reformuojami keliais etapais, kurių seka nebuvo iš anksto suplanuota. Rajonai buvo stambinami taip:
 1955-07-01 panaikinti 4 rajonai: Druskininkų rajonas, Panemunės rajonas, Smėlių rajonas, Žiežmarių rajonas – liko 83 rajonai;
 1959-01-23 panaikinti 4 rajonai: Dotnuvos rajonas, Obelių rajonas, Simno rajonas, Tytuvėnų rajonas – liko 79 rajonai;
 1959-03-18 panaikintas 1 rajonas: Joniškėlio rajonas – liko 78 rajonai;
 1959-12-07 panaikinta 16 rajonų: Daugų rajonas, Dūkšto rajonas, Dusetų rajonas, Kybartų rajonas, Linkuvos rajonas, Naujosios Vilnios rajonas, Naumiesčio rajonas, Pabradės rajonas, Priekulės rajonas, Salantų rajonas, Sedos rajonas, Švenčionėlių rajonas, Troškūnų rajonas, Vabalninko rajonas, Veisiejų rajonas, Žagarės rajonas – liko 62 rajonai;
 1962-03-31 panaikinti 6 rajonai: Kavarsko rajonas, Kazlų Rūdos rajonas, Kuršėnų rajonas, Pandėlio rajonas, Šeduvos rajonas, Vilkijos rajonas – liko 56 rajonai;
 1962-12-08 panaikinta 15 rajonų: Akmenės rajonas, Ariogalos rajonas, Jiezno rajonas, Jonavos rajonas, Kalvarijos rajonas, Nemenčinės rajonas, Pagėgių rajonas, Ramygalos rajonas, Rietavo rajonas, Skaudvilės rajonas, Šalčininkų rajonas, Širvintų rajonas, Užvenčio rajonas, Varnių rajonas, Vievio rajonas – liko 41 rajonas;
 1965-01-07 atkurti 3 rajonai: Akmenės rajonas, Jonavos rajonas, Širvintų rajonas – iš viso LTSR buvo 44 rajonai.

Šaltiniai 

1955